section_heading: Povijest
paragraph_text: Početkom Domovinskog rata i Rata u BiH 1991. odnosno 1992. Vijeće sigurnosti UN-a je nametnulo embargo na uvoz i izvoz oružja iz SFRJ zbog čega je Zastava Oružje imala velike gubitke u proizvodnim kapacitetima dok je proizvodnja modernog oružja kao CZ 99 morala biti odgođena. Nakon što su NATO snage bombardirale SRJ 1999., velikim dijelom je uništena Zastavina tvornica te je u godinama koje su uslijedile započeo spor proces obnove vojne industrije. 2005. tvrtka je promijenila ime u Zastava Arms. Tada su ukinute trgovinske sankcije te je dopušten nastavak izvoza oružja. Najprije se izvozilo sportsko oružje na tržišta Kanade, SAD-a i Meksika. Do kraja 2005. tvornica se podijelila na dva dijela: dio za vojno i dio za sportsko oružje.